12.11.2018 referat fra møte i Herøy Rotary

Tema: Litteraturkveld

Sted: Herøy Folkebibliotek, Kulturhuset.

Tilstede: 26 medlemmer + en noen gjester.

Møtet var organisert av Biblioteket i samarbeid med Herøy Rotary og åpent også for publikum.

Bibliotekarleder Kristin Flacké Husøy ønsket velkommen og sa noe om mangfoldet i biblioteket. Noen ønsker å lese om andre tider, andre kulturer, livet en kjenner seg igjen i, andre vil høre om hvordan andre lever livet, vil ha humor, spenning, fakta eller kunnskap.

Biblioteket har bøker for enhver smak.

I dag skal flere presentere bøker de har lest og som de ønsker å dele med oss andre.

Først ut er 3 fra Herøy Rotary;

Roar Skoglund: *Jeg er pilgrim* av Terry Hayes. Intelligent thriller, 800 velskrevne sider

Lilly-Åse Skogen: triologi av Peter May, *Svarthuset, Lewismannen, Lewisbrikkene*. Krim, men beskriver også folkeliv og natur på ytre Hebridene.

Mariann Flusund: *Mormor danser I regnet* av Trude Teige. “Tyskertøser” er stikkordet her

Kristin presenterer så sin etterkommer, Karen Einan fra Skjetten som skal overta som leder for biblioteket . Hun er I dag ansatt ved biblioteket I Ålesund.

Karen Einan presentrer 2 bøker:

*Drømmelinsene* av Stig Beite Løken. Sciens fiction/fantacy, tankevekkende om teknologisk utvikling.

Novellesamlingen *Bare mjuke pakker under treet*  av Levi Henriksen. Juletemaer, masse humor.

Agnes Kirste rektor ved Bergsøy skule avd. Blåhaugen leser mye og låner alle bøkene på biblioteket. Hun anbefaler flere bøker hun har lest I det siste.

*Det vokser et tre i Brooklyn* av Betty Smith en oppvekstroman fra ca 1918

*Tung tids tale* av Olaug Nilssen om en mor med et funksjonshemmet barn

*Leksikon om lys I mørket* av Simon Stranger om en jødisk familie som flytter inn I hovedkvarteret til H Rinnan etter krigen.

*Pachinko* av Min Jin Lee en familiesaga om koreanske immigranter I Japan

*Boktyven* av Marcus Zusak . Fra Nazi-Tyskland 1939 om jødejenta Liesel

*Fyrvokterens døtre* av Jean E. Pendziwol Underholdningsroman som fletter sammen fortid og nåtid fra Canada.

Biblioteket skal bli selvbetjent og får låneautomater. Alle brukere må ha lånekort som brukes både for å registrere bøkene en låner og for å låse seg inn. Biblioteket vil være åpent når Kulturhuset er åpent (8.00-22.00) Bemanning som før. Digital innleveringshylle.

Ref. Tove Worren, sekretær